text: Sydjyderne tager godt imod tilbud: Mange skifter brændeovnen ud
  20 december 2016 kl. 09.29
  Siden november 2015 er brændeovnsejere blevet tilbudt 2.000 kroner i præmie, hvis de skrottede deres gamle brændeovn. 2.634 i Sydjylland har benyttet sig af tilbuddet.
  2.634 sydjyder har skiftet deres brændeovn ud med en ny, til gavn for miljøet. Miljøstyrelsen indførte i november sidste år en skrotpræmie på 2.000 kroner, hvis man ville skifte sin gamle brændeovn ud med en ny og mindre forurenende en af slagsen. På landsplan har over 20.000 skiftet deres brændeovn ud til gavn for miljøet.
  Erik Dyrvig, indehaver Jysk Pejsecenter, Vejle: "Så er det også blevet sådan lidt mere legalt at have en brændeovn efter det (skrotordningen red.) kom. De nye brændeovne soder eller oser heller ikke, når man tænder op på den rigtige måde."
  Noget tyder på, at især jyderne har godt imod tilbuddet. 51 procent af skrotpræmien er nemlig udbetalt i Jylland. Samtidig er Sønderjylland er den landsdel, hvor næstflest har udskiftet deres brændeovn, kun i Østjylland er tallet højere, her har 3.395 personer købt en ny.
  Sammenligner man tallet med befolkningsgrundlaget, svarer det til, at 0,36 procent af sydjyderne har skiftet deres gamle brændeovn ud med en ny. På Bornholm er det tal 0,94 procent, hvilket er den højeste andel.
  I to kommuner i Sydjylland har indbyggerne været særligt gode til at skifte den gamle brændeovn ud. I Vejle har 446 skiftet brændeovnen ud, mens 367 borgere i Esbjerg har gjort det samme. Det bringer dem begge i top ti over de kommuner, der skrotter flest brændeovne.
  I Jysk Pejsecenter i Vejle kan de mærke, at folk har benyttet skrotordningen, og skiftet den gamle brændeovn ud med en ny. Indehaver Erik Dyrvik fortæller til TV SYD, at de har haft en stigning i omsætningen i nærheden af 20 procent.
  - Det har været et positivt år, og så er det også blevet sådan lidt mere legalt at have en brændeovn efter det (skrotordningen red.) kom. De nye brændeovne soder eller oser heller ikke, når man tænder op på den rigtige måde, siger Erik Dyrvig.
  Miljøstyrelsen afsatte en pulje på 45 millioner kroner til udskiftningen, og den pulje er nu tom. Derfor kan man ikke længere få udbetalt skrotpræmie, hvis man skifter sin brændeovn.
  Antal brændeovne, der er skiftet
  København: 1.116Københavns omegn: 1.404Østsjælland: 829Sydjylland: 2.634Fyn: 1.799Nordsjælland: 1.738Nordjylland: 2.281Østjylland: 3.395Vest- og Sydsjælland: 2.292Vestjylland: 1.986Bornholm: 376
  
  Antal brændeovne, der er skiftet i procent
  København: 0,15%Københavns omegn: 0,26%Østsjælland: 0,34%Sydjylland: 0,37%Fyn: 0,37%Nordsjælland: 0,38%Nordjylland: 0,38%Østjylland: 0,39%Vest- og sydsjælland: 0,39%Vestjylland: 0,46%Bornholm: 0,94%
  
  